נעה שחם

נעה שחם (נולדה ב-30 בדצמבר 1984) היא משוררת, יועצת, מורה ומרצה ישראלית ללשון. לשעבר עורכת לשונית בתאגיד השידור הישראלי. חברה בקבוצת "כֻּלָּנָה", חבורה פואטית הכותבת, עורכת ומופיעה יחד במיצגי פרפורמנס.

ביוגרפיה
נעה שחם היא בתם של אילת, עובדת סוציאלית וגיורא שחם, מנהל הרשות הממשלתית למים ולביוב. נולדה וגדלה במושבה כנרת. לה ארבעה אחים.

למדה בתיכון בית ירח. בשנת 2012 סיימה בהצטיינות תואר ראשון בחוג לתרבות העברית במגמת לשון עברית ופילוסופיה יהודית וכן את התוכנית ללימודי תעודה בעריכה לשונית באוניברסיטת תל אביב. בשנת 2014 סיימה את מסלול השירה השנתי בבית הספר "הליקון". בשנת 2015 סיימה סדנת עריכה למתקדמים בבית הספר "הליקון", את תוכנית הסבת אקדמאים להוראת ספרות בסמינר הקיבוצים וכן את תוכנית העמיתים לאמנים ב"עלמא בית לתרבות עברית".

חברה, יחד עם ליאל אלכסנדרה אדמון, מירלה משה-אלבו ושי שניידר-אילת, בקבוצת "כֻּלָּנָה" (כשם הספר שכתבה) – חבורה פואטית הכותבת, עורכת ומופיעה יחד במיצגי פרפורמנס.

שיריה פורסמו בעיתונים "הארץ" ו"ידיעות אחרונות" ובכתבי העת: "הליקון", "מעין", משיב הרוח, "הפתיליה", "לכל הרוחות" ו"ערבילית".  שיר שכתבה פורסם באנתולוגיה "עורי שפת עבר" – 2,000 שנות שירה על השפה העברית.

השתתפה בפסטיבלי השירה: "פסטיבל תל אביב לשירה" "שער לשירה" בתל אביב ו"מטר על מטר" בירושלים.

שחם לימדה בעירוני ד' בתל אביב. הייתה מורה לספרות ומורה בתוכנית להעשרת מחוננים ומורה לעברית כשפה שנייה בתיכון הכפר הירוק.

מלמדת לשון באולפן עברית.

 מלגות, פרסים והוקרה 
 פרס משרד התרבות בקטגוריה "משוררים בראשית דרכם" (2015)
 פרס "כתיבה יהודית נשית" של מרכז יעקב הרצוג ועמותת ענת (2016)
 מלגת "Asylum Arts" עבור הוצאת ספר אמן לשנת (2016–2017)
 נכללה ברשימה שפרסם עיתון "את", "הנשים הצעירות שיעשו את 50 השנים הבאות", בקטגוריית שירה – נבחרה על ידי אגי משעול (2017)
 מלגת מפעל הפיס לשנת 2018.

ספריה
כתיבה
 "גאומטריה מקודשת", ספר אמן: שירים – נעה שחם, רישומים – נעה גינזבורג, עורכת: מירלה משה אלבו, הוצאה עצמית (2017)
 "כֻּלָּנָה", הוצאת מקום לשירה בעריכת גלעד מאירי ונועה שקרג'י (2018)
 "המפלצת תוחלת", הוצאת ברחש, בעריכת ערן הדס ומירלה משה אלבו (2022).

עריכה
 "תאים" מאת ערן הדס, הוצאת ברחש, 2021

פעילות חברתית
שיריה של שחם השתתפו ב"פרויקט נערה", פרויקט ביוזמת שרי שביט ועיריית בת ים, שתכליתו ליצור קשר ומגע של נוער במצוקה עם קריאה וכתיבה של שירה. 
הייתה שותפה בהפקת סרטון רשת, בו ניצולי שואה קוראים להתערבות מידית ולהפסקת הרג ילדים וחפים מפשע במלחמת האזרחים בסוריה. הסרטון פורסם באתר "הצינור" בערב יום הזיכרון לשואה ולגבורה בשנת 2017, וזכה לפופולריות רבה. לימדה לשון בבית אבות.

חיים אישיים

שחם נמצאת בזוגיות עם אורי, ומתגוררת בקריית טבעון. אם לבן.

קישורים חיצוניים
 ליאל אלכסנדרה אדמון, ביצוע לשיר "נקבוביות" של נעה שחם, באתר יוטיוב, 4 במרץ 2017

על ספרה "כֻּלָּנָה"
 יובל אביבי ומיה סלע, ריאיון עם נעה שחם על ספרה "כֻּלָּנָה", בתוכנית הרדיו הספרותית "מה שכרוך", באתר כאן – תאגיד השידור הישראלי, 11 בפברואר 2019 (דקות 31:05–40:45)



הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מורות לספרות עברית
קטגוריה:מורות לעברית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:כנרת (מושבה): אישים
קטגוריה:קריית טבעון: אישים
קטגוריה:ישראליות זוכות פרסים: שירה
קטגוריה:זוכות פרס שרת התרבות
קטגוריה:זוכי פרס שרת התרבות
קטגוריה:בוגרות תיכון בית ירח
קטגוריה:פעילות חברתיות ישראליות
קטגוריה:ערכים שנערכו במסגרת מיזם ויקי נשים
קטגוריה:סגל תאגיד השידור הישראלי
קטגוריה:צמחוניות ישראליות
קטגוריה:צמחונים ישראלים
קטגוריה:מורים לספרות עברית
קטגוריה:מורים לעברית
קטגוריה:בוגרי תיכון בית ירח
קטגוריה:פעילים חברתיים ישראלים
קטגוריה:פמיניסטים ישראלים
קטגוריה:פמיניסטיות ישראליות
קטגוריה:סגל הכפר הירוק
קטגוריה:ישראליות שנולדו ב-1984
קטגוריה:ישראלים שנולדו ב-1984